มีอะไรกับแฟนไม่ได้ป้องกันปล่อยในกินยาคุมฉุกเฉินในคืนนั้นเช้ามามีอะไรกันอีกไม่ได้ป้องกันอีก กินยาคุมฉุกเฉินอีก 10วันประจำเดือนยังไม่มาแต่มีตกขาวบ้าง ปวดท้องน้อยเป็นบางครั้ง แบบนี้มีโอกาสท้องสูงไหม
สวัสดีค่ะ ยาคุมกำเนิดแบบฉุกเฉินนั้น เป็นการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ถ้าได้ใช้ยาภายใน 72 ชั่วโมงหลังเพศสัมพันธ์ โอกาสตั้งครรภ์มีได้น้อยผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะอาการตกขาว ปวดท้องน้อย ไม่ได้บ่งบอกว่ายาได้ผลหรือไม่ แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก